«Little Steven» ordnet egen «Lillyhammer»-lounge
Billettene til begge konsertene med Bruce Springsteen og E Street Band i Telenor Arena ble revet vekk på 17 minutter. Heldigvis for crewet fra populære NRK-serien, hadde «Little Steven», eller Steven Van Zandt, som er hans egentlig navn, fikset alle billetter til kveldens show. VG møtte flere av skuespillerne på vei inn i VIP-området. Deriblant Frank Kjosås, som kunne avsløre at han blir å figuere i neste sesong av «Lillyhammer». - Jeg spiller en kriminell, det er alt jeg kan si, sier han hemmelighetsfullt. Skuespilleren kjent som Fred i NRK-storsatsingen «Halvbroren» fortalte at han gledet seg stort til kveldens konsert. - Steven (Van Zandt) er et generøst menneske - han har invitert hele gjengen hit. Jeg gleder meg!Også Robert Skjærstad og kona Cecilie tok turen inn i Lillyhammer-loungen. Robert kjenner godt til «The Boss» fra tidligere år. - Dette blir min første Springsteen-konsert. Jeg kjenner mye av musikken fra «gamle dager». Jeg har ikke hørt så mye på ham i det siste. Vi gleder oss veldig. - Og Lillyhammer 2 - hvordan blir det? - Det blir veldig bra! Fridtjov Såheim og bestekompisen Erik Furevold var også blant de inviterte gjestene. - Jeg hadde vel ikke kjøpt billett om vi ikke var invitert, men målet for kvelden er å bli Bruce Springsteen-fan, sier Fridtjov som spiller karakteren Jan Johansen, en av gangsterne på baren i Lillyhammer. - Fæle Jan! Han er mer med i sesong to. Mer kan jeg vel kanskje ikke si.Ingar Helge Gimle hadde tatt turen med vennen Dag Eliassen, som jobber som stuntmann i serien. - Vi gleder oss veldig. «Little Steven» har invitert alle som har jobbet med serien, sier Gimle. - Hvem er du i den nye sesongen? - Jeg er med i noen få scener. Karakteren min heter Appelsinen - en skikkelig skurk som får et ublidt møte med «Little Steven», ler Gimle, som elsker Bruce Springsteen. - Han er USAs tøffeste mann. En kul type, engasjert og synger nydelig.Blant de siste inn av celebritene var Silje Torp Færavaag og mannen Øyvind Walle. Skuespilleren dukker opp i «Lillyhammer 2» som den nye lensmannen. - Det er en veldig morsom rolle. Uten å røpe for mye kan jeg si at hun er en litt annen type enn den forrige lensmannen. Det blir veldig bra, sier Silje som ikke har vært på Springsteen-konsert tidligere. - Men den første singelen jeg fikk noensinne var «The River»!«Little Steven» var tidligere i år opptatt med innspillingen av sesong to av NRK-serien «Lilyhammer» og var derfor ikke med på Springsteens turné i Australia, hvor han ble erstattet av Rage Against The Machine-gitarist Tom Morello. Til høsten vil norske seere igjen se han figurere som Giovanni Henriksen, mafiabossen som lever i eksil, i andre sesong av «Lilyhammer». Hovedrolleinnehaveren selv fortalte VG i går at han har store forventninger til neste sesong av serien. - Sesong to blir enda bedre til tross for at vi bare hadde halvparten av tiden til å skrive manuset. Vi har hatt godt av presset og jeg elsker å jobbe med folkene i NRK, sier han.
Springsteen-gitarist og «Lillyhammer»-skuespiller «Little Steven» sørget for at alle hans kolleger fra serien kunne nyte konserten og gratis drikke fra et eget VIP-område. Også hans nye kollega: «Halvbroren»-Frank.